作者：刘浚
词牌/韵律：期夜月

paragraphs: 金钩花绶系双月。
腰肢软低折。
揎皓腕，萦绣结。
轻盈宛转，妙若凤鸾飞越。
无别。
香檀急扣转清切。
翻纤手飘瞥。
催画鼓，追脃管，锵洋雅奏，尚与众音为节。
当时妙选舞袖，慧性雅资，名为殊绝。
满座倾心注目，不甚窥回雪。
纤怯。
逡巡一曲霓裳彻。
汗透鲛绡肌润，教人传香粉，媚容秀发。
宛降蕊珠宫阙。